मझिआंव(गढ़वा) : जायन्ट्स वेलफेयर फाउंडेशन के विश्व अध्यक्ष पद्मश्री नाना चूड़ासमा के जन्मदिन के उपलक्ष में जायन्ट्स ग्रुप मंझियांव द्वारा रक्तदान शिविर का आयोजन किया गया। भारत सरकार के स्वास्थ्य मंत्रालय एवं फेसबुक के सहयोग से 14 से 30 जून तक पूरे देश में जायन्ट्स द्वारा रक्तदान का कार्यक्रम चल रहा है। आज जाएंट्स ग्रुप ऑफ मंझियावं के द्वारा स्थानीय मिड्ल स्कूल मंझियावं में जायन्ट्स ग्रुप ऑफ मंझियावं के अध्यक्ष श्री मारुत सोनी, उपाध्यक्ष कक्कू जायसवाल, मेडिकल ऑफिसर डॉ मनीष कुमार सिंह, इबरार अंसारी, दीपक सिंह, सत्य प्रकाश, विकाश सिंह, राजू शर्मा,अरुण कुमार गुप्ता, मिथलेश कमलापुरी,प्रीतम कुमार डॉ विनोद कुमार तिवारी, रवि कमलापुरी, विरेंद्र कुमार सोनी, श्याम बिहारी मेहता,रमेश जायसवाल, खुशी जायसवाल, पप्पू सिंह सहित 18 लोगों ने रक्त दान किया। मौके पर उपस्थित पदाधिकारियों ने जाएंट्स ग्रुप ऑफ मंझियावं द्वारा आयोजित रक्तदान शिविर मंझियावं जैसे पिछड़े क्षेत्र में लगाये जाने की भूरि भूरि प्रसंशा की।साथ ही मंझियावं ग्रुप के सदस्यों ने जरुरत पड़ने पर भविष्य में भी रक्तदान शिविर लगाने का संकल्प व्यक्त किया। इस मौके पर जायन्ट्स वेलफेयर फाउंडेशन फेडरेशन 8 के पूर्व अध्यक्ष विनोद कमलापुरी,फेड के उपाध्यक्ष एम पी केशरी, यूनिट निदेशक मनोज केशरी, फेड के पूर्व सचिव नन्द कुमार गुप्ता, गढ़देवी भंडारा कमिटी के राकेश गुप्ता, मंझिया वं ग्रुप के प्रशासनिक निदेशक अशोक कमलापुरी, मनोज कमलापुरी, जायन्ट्स ग्रुप गढ़वा के अध्यक्ष मनोज केशरी, लैब तकनीशियन प्रदीप कुमार एवं पंकज जी आदि उपस्थित थे।